Perehüvitiste muutmise seaduse eelnõu
seletuskiri

1. Eelnõu eesmärk

Eelnõu eesmärk on suurendada lapsetoetust ning toetada senisest tugevamalt lastega peresid ja laste kasvatamist Eestis.

Eelnõuga nähakse ette, et lapsetoetuse suuruseks on alates esimesest lapsest 300 eurot kuus iga lapse kohta. Kehtiva korra kohaselt on esimese ja teise lapse lapsetoetus 80 eurot ning kolmanda ja iga järgmise lapse eest 100 eurot kuus.

Muudatusega kehtestatakse kõigile lapsetoetust saavatele lastele ühetaoline 300 euro suurune kuutoetus sõltumata lapse sünnijärjekorrast. Muudatus suurendab lastega perede majanduslikku kindlustunnet ning vähendab lapse kasvatamisega seotud kulude suhtelist koormust pere eelarvele.

Eelnõu lähtub põhimõttest, et laste kasvatamine on ühiskonnale oluline ning riigi perepoliitika peab looma peredele kindlama ja prognoositavama majandusliku keskkonna.

2. Eelnõu sisu ja mõju

Eelnõuga muudetakse lapsetoetuse määra sätestavaid sätteid selliselt, et toetuse suuruseks on 300 eurot kuus iga lapse kohta.

Muudatus puudutab kõiki peresid, kellel on õigus lapsetoetusele. 


3.  Seaduse jõustumine

Seadus jõustub 1. jaanuaril 2027. a.

